Kultaheitto kantoi 92,72 – Pitkämäki ylsi MM-pronssille | Yleisurheilu | HS
Kultaheitto kantoi 92,72 – Pitkämäki ylsi MM-pronssille
Julius Yego voitti hirmuheitolla MM-kultaa. Finaalin pienin mies pani muille jauhot suuhun: "Olen pienin, mutta heittäjänä suurin."
Julius Yego oli tasokkaassa finaalissa selkeä voittaja.
Voi Yego minkä teit.Pekingin MM-kisojen pienin mies järjesti keihäänheiton finaalissa ison paukun, josta toipuminen vie muilta pitkään.
Fakta: Pitkämäki nousi kolmanneksi
Mestarin taustalla suomalaisvoimaa
Kisakuvakimara: miesten keihästrilleri
Kommentti: Ketään ei harmittanut
"En ajatellut ihan tuollaista pommia", sanoi Tero Pitkämäki, joka otti kisassa pitkän uransa seitsemännen mitalin arvokisoissa.Pitkämäki saa torstain palkintojenjaossa kaulaansa pronssisen mitalin. Sen väristä suomalaiset keihäsmiehet eivät ole vielä koskaan ennen saaneet MM-kisoissa."Ihan tyytyväinen olen tähänkin. Mitali arvokisoissa on aina kova juttu", sanoi Pitkämäki, jolla on MM-tasolta myös kultamitali Osakan kisoista 2007 ja hopea Moskovasta 2013.Kaksi vuotta sitten Pitkämäki hävisi mestaruuden kymmenellä sentillä Vitezslav Veselýlle.Pekingissä Pitkämäki voitti pronssin 23 sentin erolla Thomas Röhleriin."Tähdet olivat nyt noin päin. Kyllä siinä jännitin, mihin Röhlerin keihäs lähtee", sanoi Pitkämäki, joka heitti parhaansa 87,64 neljännellään. Saksalaisen 87,41 tuli viimeisellä heittokierroksellaPitkämäki oli hävinnyt viisi kertaa peräkkäin arvokisoissa Veselýlle, joka oli keskiviikon finaalissa ihan pihalla.
Jan Zeleznyn valmentama tšekki jäi kahdeksanneksi tuloksella 83,13.Pekingin keihäskisa oli vertaansa vailla. Viisi heittäjää rikkoi 87 metrin rajan. Julius Yego oli kuitenkin omaa luokkaansa. Kenialainen pani muille jauhot suuhun kolmannen kierroksen hirmuheitollaan 92,72."Sen jälkeen oli selvä, ettei kultaan ollut enää mahdollisuutta", myönsi Pitkämäki. "Tämä oli kovin kisa, jossa olen koskaan ollut."Pitkämäki nosti Yegon suosikiksi jo maanantain karsinnan jälkeen. "Katselin hänen touhujaan ja tiesin, että hän on vaikea voitettava."Omaa kisaansa Pitkämäki piti kelvollisena. Heitoissa oli muutamia pieniä teknisiä virheitä, jotka karsivat metrejä."Ensimmäisessä [83,45] oli parhaat ainekset, mutta heitto lähti kyntämään. Lopussa ei vain ollut kerta kaikkiaan enää puhtia.""Sain hyvän sarjan, mutten superpiikkiä."Samaa sanoi Antti Ruuskanen, joka heitti oikeaa nivustaan aristellen 87,12. Viime vuoden Euroopan mestari oli viides."Harmittaahan se, kun yleensä 87 riittää arvokisoissa mitaleille, muttei täällä. En osaa silti olla pettynyt", sanoi Ruuskanen, joka tunsi kipua oikeassa nivusessaan verryttelykentällä."Kaksi ensimmäistä kisaheittoa oli juoksuharjoituksia. Kokeilin, miten jalka kestää. Meneekö vai ei. Jalkaa hoidettiin karsinnan jälkeen."
Ruuskasella oli samaa vaivaa juhannuksen jälkeen Paavo Nurmen kisoissa Turussa. Ruuskanen piti sen jälkeen lyhyen kilpailutauon.Yegon mestaruus ja 90 metrin ylitys eivät yllättäneet Ruuskasta."Kisa oli tasainen aina hopeaan asti. Sinne olisi ollut kaikilla mahdollisuus."Viime vuoden Euroopan mestaruuden jälkeen Ruuskanen oli mielissään, ettei hän ole enää "Ronssi-Ruuskanen", kuten Lontoon olympiakisoissa 2012.Kuinka mielelläsi olisit palannut sille tasolle?"Tiesin, että [Tero] Pitkämäki ja [Thomas] Röhler pommittavat tasaisesti 85 metriä ja tulevat ohi."Yego oli kisan jälkeen vähän pyörällä päästään. Kulku tv-kameroiden ja lehdistömuurin ohi kesti kauemmin kuin kilpailu."Uskomatonta. Olen niin onnellinen", sanoi Yego, kun yksi jos toinenkin työnsi mikrofonia hänen suunsa eteen.HS:n kysymykseen, kuinka railakkaasti hän aikoi juhlia MM-kultaansa, Yego nauroi hyväntuulisesti."Juhlitaan sitten vasta kotona. No, ehkä otan oluen", sanoi Yego, joka on oluen ystävä.Viime talvena valmentaja Petteri Piironen ja manageri Jukka Härkönen panivat Yegon laihdutuskuurille."Julius pudotti painoaan ainakin viisi kuusi kiloa. On vähän kevyempi heittää", sanoi Piironen, joka hioi Yegon heittoterää viikon verran Pekingissä.Yego oli Pekingin kahdestatoista keihään finalistista selvästi pienikokoisin. Hän on noin 175-senttinen, kun muut huitovat 190 sentin molemmin puolin.Se ei haitannut Yegoa. "Olen pienin, mutta voittajana suurin."Ari Pusa HSPeking
Tero Pitkämäki heitti tasaisen vahvan sarjan, mutta piikki jäi uupumaan.
Voi Yego minkä teit.Pekingin MM-kisojen pienin mies järjesti keihäänheiton finaalissa ison paukun, josta toipuminen vie muilta pitkään."En ajatellut ihan tuollaista pommia", sanoi Tero Pitkämäki, joka otti kisassa pitkän uransa seitsemännen mitalin arvokisoissa.Pitkämäki saa torstain palkintojenjaossa kaulaansa pronssisen mitalin. Sen väristä suomalaiset keihäsmiehet eivät ole vielä koskaan ennen saaneet MM-kisoissa."Ihan tyytyväinen olen tähänkin. Mitali arvokisoissa on aina kova juttu", sanoi Pitkämäki, jolla on MM-tasolta myös kultamitali Osakan kisoista 2007 ja hopea Moskovasta 2013.Kaksi vuotta sitten Pitkämäki hävisi mestaruuden kymmenellä sentillä Vitezslav Veselýlle.Pekingissä Pitkämäki voitti pronssin 23 sentin erolla Thomas Röhleriin."Tähdet olivat nyt noin päin. Kyllä siinä jännitin, mihin Röhlerin keihäs lähtee", sanoi Pitkämäki, joka heitti parhaansa 87,64 neljännellään. Saksalaisen 87,41 tuli viimeisellä heittokierroksellaPitkämäki oli hävinnyt viisi kertaa peräkkäin arvokisoissa Veselýlle, joka oli keskiviikon finaalissa ihan pihalla.Jan Zeleznyn valmentama tšekki jäi kahdeksanneksi tuloksella 83,13.Pekingin keihäskisa oli vertaansa vailla. Viisi heittäjää rikkoi 87 metrin rajan.Julius Yego oli kuitenkin omaa luokkaansa. Kenialainen pani muille jauhot suuhun kolmannen kierroksen hirmuheitollaan 92,72."Sen jälkeen oli selvä, ettei kultaan ollut enää mahdollisuutta", myönsi Pitkämäki. "Tämä oli kovin kisa, jossa olen koskaan ollut."Pitkämäki nosti Yegon suosikiksi jo maanantain karsinnan jälkeen. "Katselin hänen touhujaan ja tiesin, että hän on vaikea voitettava."Omaa kisaansa Pitkämäki piti kelvollisena. Heitoissa oli muutamia pieniä teknisiä virheitä, jotka karsivat metrejä."Ensimmäisessä [83,45] oli parhaat ainekset, mutta heitto lähti kyntämään. Lopussa ei vain ollut kerta kaikkiaan enää puhtia.""Sain hyvän sarjan, mutten superpiikkiä."Samaa sanoi Antti Ruuskanen, joka heitti oikeaa nivustaan aristellen 87,12. Viime vuoden Euroopan mestari oli viides."Harmittaahan se, kun yleensä 87 riittää arvokisoissa mitaleille, muttei täällä. En osaa silti olla pettynyt", sanoi Ruuskanen, joka tunsi kipua oikeassa nivusessaan verryttelykentällä."Kaksi ensimmäistä kisaheittoa oli juoksuharjoituksia. Kokeilin, miten jalka kestää. Meneekö vai ei. Jalkaa hoidettiin karsinnan jälkeen."Ruuskasella oli samaa vaivaa juhannuksen jälkeen Paavo Nurmen kisoissa Turussa. Ruuskanen piti sen jälkeen lyhyen kilpailutauon.Yegon mestaruus ja 90 metrin ylitys eivät yllättäneet Ruuskasta."Kisa oli tasainen aina hopeaan asti. Sinne olisi ollut kaikilla mahdollisuus."Viime vuoden Euroopan mestaruuden jälkeen Ruuskanen oli mielissään, ettei hän ole enää "Ronssi-Ruuskanen", kuten Lontoon olympiakisoissa 2012.Kuinka mielelläsi olisit palannut sille tasolle?"Tiesin, että [Tero] Pitkämäki ja [Thomas] Röhler pommittavat tasaisesti 85 metriä ja tulevat ohi."Yego oli kisan jälkeen vähän pyörällä päästään. Kulku tv-kameroiden ja lehdistömuurin ohi kesti kauemmin kuin kilpailu."Uskomatonta. Olen niin onnellinen", sanoi Yego, kun yksi jos toinenkin työnsi mikrofonia hänen suunsa eteen.HS:n kysymykseen, kuinka railakkaasti hän aikoi juhlia MM-kultaansa, Yego nauroi hyväntuulisesti."Juhlitaan sitten vasta kotona. No, ehkä otan oluen", sanoi Yego, joka on oluen ystävä.Viime talvena valmentaja Petteri Piironen ja manageri Jukka Härkönen panivat Yegon laihdutuskuurille."Julius pudotti painoaan ainakin viisi kuusi kiloa. On vähän kevyempi heittää", sanoi Piironen, joka hioi Yegon heittoterää viikon verran Pekingissä.Yego oli Pekingin kahdestatoista keihään finalistista selvästi pienikokoisin. Hän on noin 175-senttinen, kun muut huitovat 190 sentin molemmin puolin.Se ei haitannut Yegoa. "Olen pienin, mutta voittajana suurin."Ari Pusa HSPeking